钦定古今图书集成/理学汇编/学行典/第218卷 > 银埙
## 钦定古今图书集成/理学汇编/学行典/第218卷 > 银埙

按《临颍县志》：“银埙，字伯和，三岁失母，继母陈氏养育
殊至，埙病作几死，陈氏祝天曰：‘此儿无母余有儿，天
其死，余儿以生。是儿埙愈。及长，好读书，手不释卷，与
物无竞，卒为善人。尝语及报母恩，辄泣下，事继母极
尽其诚，友爱其弟，弟常被讯，法当榜，埙泣陈继母恩，
仆以待之。知县刘本淳亦孝友者，感痛失声，左右靡’”
不泣下。埙哀毁成疾，临终谓诸子曰：“送终大事，吾弗
能报母矣，死当焚也。”陈氏哭埙，无闲旦暮，时人谓是
母是子，为天下少云。